साउथ अफ्रीका में अभ्यास की वीडियो डाली, मिलियन लोगों ने देखी, लिखा- इनसे प्रेरणा मिलती
हरियाणा के पानीपत के गोल्डन बॉय नीरज चोपड़ा हमेशा की तरह इन दिनों भी मैदान में खूब पसीना बहा रहे हैं। कड़ी मेहनत की वीडियो वह ट्वीट कर रहे हैं। जिससे युवाओं को भी प्ररेणा मिल रही है।
हरियाणा के पानीपत के गोल्डन बॉय नीरज चोपड़ा हमेशा की तरह इन दिनों भी मैदान में खूब पसीना बहा रहे हैं। कड़ी मेहनत की वीडियो वह ट्वीट कर रहे हैं। जिससे युवाओं को भी प्ररेणा मिल रही है। 15 फरवरी को भी नीरज चोपड़ा ने एक वीडियो ट्वीट की है।
ट्वीट के अनुसार वे दक्षिण अफ्रीका के शहर पोटचेफस्ट्रूम में हैं। जहां के मैदान में वे इन दिनों जंपिंग का अभ्यास कर रहे हैं। 24 घंटे से भी कम समय में नीरज की वीडियो को 1 मिलियन से ज्यादा लोगों ने देख लिया है।
46 हजार से ज्यादा लाइक
जिसमें 2 हजार से ज्यादा रि-ट्वीट हो गए हैं। इस पर 46 हजार से ज्यादा लाइक मिल चुके हैं। इस वीडियो के कमेंट में काफी यूजर लिख रहे हैं कि उनकी वीडियो हमेशा प्रेरित करती है। इसके लिए धन्यवाद।
तीन बड़ी प्रतियोगिताओं की कर रहें नीरज तैयारी
दरअसल, नीरज चोपड़ा इस साल होने वाली तीन बड़ी प्रतियोगिताओं के लिए तैयारी कर रहे हैं। जिसमें वर्ल्ड चैंपियनशिप, एशियाई खेल 2023 और डायमंड लीग का फाइनल शामिल है। हाल ही में जेवलिन थ्रोअर ने पत्रकारों से कहा था कि इस साल जेवलिन में 90 मीटर के आंकड़े को छूने की तैयारी कर रहे हैं।
उन्होंने कहा की ये एक जादुई आंकड़ा जिस तक कड़ी मेहनत के बाद ही पहुंच पाना संभव होता है। इसी साल होने वाली वर्ल्ड चैंपियनशिप में हिस्सा लेना है। 19 से 27 अगस्त के बीच हंगरी की राजधानी बुडापेस्ट में वर्ल्ड चैंपियनशिप होगी। चीन के ह्वांगझू में एशियन गेम्स भी है। 2024 में पेरिस ओलिंपिक के लिए भी क्वालिफिकेशन प्रोसेस इसी साल शुरू होना है।
ये दो प्रतियोगिताएं भी अहम
झारखंड एथलीट्स संघ, रांची में 2023 में 2 बड़े आयोजन करेगा। पहला आयोजन फरवरी में होगा, जबकि दूसरा जुलाई में होगा। फरवरी में मोरहाबादी इंटरनेशनल रेस वॉक चैंपियनशिप और जुलाई में 62वीं नेशनल सीनियर एथलेटिक्स चैंपियनशिप का आयोजन होगा। जो कि एशियन एथलेटिक्स चैंपियनशिप का क्वालिफिकेशन इवेंट होगा।